SOER on Euroopa Keskkonnaameti iga viie aasta järel avaldatav keskne aruanne, mille eesmärgiks on anda teavet Euroopa keskkonna seisundist, arengutendentsidest ja tulevikuväljavaadetest, sealhulgas  põhjustest, tagajärgedest ja võimalikest reageerimisviisidest. SOER 2010 koosneb neljast põhiosast: (i) peamiste keskkonnateemade (kliimamuutused, elurikkus, maakasutus, õhusaaste, merekeskkond, tarbimine jne) teemaanalüüsid, igaühe juures on esitatud ka olulised faktid ja tendentsid, (ii) Euroopa keskkonna seisukohast oluliste globaalsete megasuundumuste analüüs, (iii) riikide analüüsid ning (iv) integreeritud sünteesaruanne.